Document ID: /roh_data/filtered/fineweb-2-filterrobots_roh.jsonl.gz/24131

Il Cussegl cumön, il parlament regiunal da l’Engiadin’Ota, ha revocà sia decisiun dal 2010 da na betg pli esser activ en eventualas discussiuns davart ina fusiun en Engiadin’Ota. Cun quai ha el era decidì ch’il pievel duai votar davart l’iniziativa da la Partida populara svizra PPS dal 2010. Quella pretenda ch’il Cussegl cumön na dastga betg discutar davart ina fusiun avant ch’i n’ha betg dà ina votaziun da principi davart ina fusiun per la populaziun.
Votaziun anc quest onn
Enfin ils 2 da fanadur sto la suprastanza ussa elavurar in messadi per la votaziun davart l’iniziativa dal PPS ed era preschentar ina eventuala cuntraproposta. La votaziun dal pievel duai succeder anc quest onn.
RR novitads 17:00